stanford-oval/wikipedia huggingface dataset:
BoA (laulaja)

| BoA |
| --- | --- |
 BoA esiintymässä vuonna 2010.
Henkilötiedot
Koko nimi:  Kwon Boa, 권보아
Syntynyt: 5. marraskuuta 1986 (ikä 37)
Ammatti:  laulaja-lauluntekijä, säveltäjä, tanssija, malli, ääninäyttelijä
Muusikko
Laulukielet:  korea, japani, kiina, englanti
Aktiivisena:  2000–
Tyylilajit:  k-pop, j-pop
Levy-yhtiöt:  SM Entertainment (Korea) Avex Trax (Japani)
  [ Muokkaa Wikidatassa ] [ ohje ]  
BoA (kor. 권보아, Kwon Boa, s. 5. marraskuuta 1986) on eteläkorealainen pop-artisti. Hän on ollut kotimaansa lisäksi huippusuosittu myös Japanissa ja julkaissut englanninkielisen studioalbumin Yhdysvaltain markkinoille. Häntä on kutsuttu ”k-popin kuningattareksi”.
BoA on työskennellyt SM Entertainment -levy-yhtiölle 11-vuotiaasta lähtien. Hän debytoi Koreassa jo hyvin nuorella iällä, 13-vuotiaana. Häntä alettiin heti kouluttaa Japanin markkinoita varten. Hän opiskeli muutaman vuoden ajan japania ja julkaisi ensimmäiset kappaleensa Japanissa jo vuoden kuluttua Korean-debyytistään. BoAn ensimmäinen suuri hitti maassa oli ”Listen to My Heart”, ja samanniminen albumi nousi listakärkeen. BoA oli ensimmäinen korealainen laulaja, joka saavutti Japanissa ykkössijan. Hänen seuraavat viisi albumiaan nousivat myös listan ensimmäiselle sijalle. BoAn menestys osui taitekohtaan, jossa Etelä-Korea poisti toisen maailmansodan jälkeiset rajoitukset japanilaisten kulttuurituotteiden maahantuonnille ja korealaisen populaarikulttuurin aalto pyyhkäisi samoihin aikoihin Japanin yli. Vuonna 2008 BoA aloitti työskentelyn myös Yhdysvalloissa.
BoAn musiikki on R&B-vivahteista pop-musiikkia, ja hänet tunnetaan tanssitaidoistaan. Hän on laulanut neljällä kielellä: koreaksi, japaniksi, kiinaksi ja englanniksi.
Diskografia

Korealaiset studioalbumit
ID; Peace B (2000)
Jumping into the World (minialbumi, 2001)
No. 1 (2002)
Miracle (minialbumi, 2002)
Atlantis Princess (2003)
Shine We Are! (minialbumi, 2003)
My Name (2004)
Girls on Top (2005)
Hurricane Venus (2010)
Only One (2012)
Kiss My Lips (2015)
One Shot, Two Shot (minialbumi, 2018)
Japanilaiset studioalbumit
Listen to My Heart (2002)
Valenti (2003)
Love & Honesty (2004)
Outgrow (2006)
Made in Twenty (20) (2007)
The Face (2008)
Identity (2010)
Who's Back? (2014)
Watashi Kono Mama de Ii no Kana (2018)
Englanninkieliset studioalbumit
BoA (2009)
Aiheesta muualla

Kuvia tai muita tiedostoja aiheesta BoA (laulaja) Wikimedia Commonsissa
BoAn virallinen kotisivu (Korea) (Arkistoitu – Internet Archive)
BoAn virallinen kotisivu (Japani)
BoAn virallinen kotisivu (USA) (Arkistoitu – Internet Archive)
Nanairo no Ashita (fanisivu)
M/S Finnpartner

| M/S Finnpartner |
| --- | --- |

Tyyppi:  Matkustajarahtilaiva
Nykyinen reitti:  Malmö – Travemünde
Lippuvaltio:   Ruotsi
Kotipaikka:  Malmö
IMO-numero:  9010163
MMSI-numero:  266262000
Tunnuskirjaimet:  SKIH
Aiemmat nimet:  1995– Finnpartner
Omistaja:  Finnlines
Aiemmat omistajat:  1995–2000: FG-Shipping 2000– Finnlines
Rakennustelakka:  Stocznia Gdanska S.A., Gdańsk, Puola
Rakennusnumero:  B501/02
Vesillelasku:  15. heinäkuuta 1994
Luovutettu:  12. helmikuuta 1995
Tekniset tiedot
Pituus:  183 m
Leveys:  29,9 m
Syväys:  7,4 m
Bruttovetoisuus (GT):  32 534
Koneisto:  4 × Zgoda-Sulzer 8ZAL40S -dieselmoottoria
Koneteho:  23 040 kW
Nopeus:  39,45 km/h
Nopeus:  21,3 kn
Hyttejä:  274
Lastikapasiteetti:  3 050 m
Lähteet:  
M/S Finnpartner (IMO 9010163) on Finnlinesin omistama ro-ro/matkustaja-alus. Se on rakennettu vuonna 1995 Stocznia Gdanskan telakalla Gdańskissa, Puolassa. Nykyisin aluksella operoi Nordö Link. Finnpartner on rekisteröity Ruotsin lipun alle ja sen kotisatama on Malmö.
Finnpartnerin sisaralukset ovat M/S Finnhansa, M/S Finntrader ja M/S Transeuropa.
Tekniset tiedot

Pituutta Finnpartnerilla on 183 metriä, leveyttä 29,9 metriä ja syväys on 7,4 metriä. Laivan koko tilavuus (bruttovetoisuus) on 32 534 ja matkustus- ja lastitilojen tilavuus (nettovetoisuus) 9 750. Aluksen kuollut paino eli kantavuus on 11 600 tonnia. Aluksen lastikapasiteetti on 3 050 kaistametriä. Laivan huippunopeus on 21,3 solmua ja jääluokitus 1A Super.
Aluksen jäähdytyskonttikapasiteetti on 130.
Laivan pääkoneina on neljä Zgoda-Sulzer 8ZAL40S -dieselmoottoria, jotka yhdessä kehittävät 23 040 kilowatin tehon.
Käyttöhistoria

15. heinäkuuta 1994 alus laskettiin vesille. 12. helmikuuta 1995 se luovutettiin FG-Shipping Oy:n omistukseen. FG-Shipping rekisteröi aluksen Suomen lipun alle. Kotisatamaksi tuli Helsinki. 18. helmikuuta alus aloitti liikennöinnin Helsingin ja Lyypekin välillä ja maaliskuussa Marjatta Härmälä kastoi aluksen Finnpartneriksi.
Vuonna 2000 Finnpartner rekisteröitiin Finnlinesin omistukseen. Lokakuun alussa 2001 alus siirtyi reitille Helsinki–Travemünde ja marraskuussa 2006 se teki yhden matkan välillä Helsinki–Århus.
Finnpartner meni huhtikuussa 2007 Remontowa-nimiselle telakalle Gdańskiin, Puolaan. Siellä alus konvertoitiin läpiajettavaksi ja siihen lisättiin matkustajapaikkoja. 28. elokuuta Nordö Link aloitti liikennöinnin aluksella, reitillä Malmö–Travemünde.
Aiheesta muualla

Fakta om Fartyg – M/S Finnpartner (ruotsiksi)
Finnpartnerista Finnlinesin sivuilla (Arkistoitu – Internet Archive)
The ferry site – M/F Finnpartner (englanniksi)
Finnlines
| --- | --- |
Nykyiset alukset:  M/S Europalink • M/S Finnbreeze • M/S Finnclipper • M/S Finneco I • M/S Finneco II • M/S Finneco III • M/S Finnfellow • M/S Finnhawk • M/S Finnkraft • M/S Finnlady • M/S Finnmaid • M/S Finnmaster • M/S Finnmerchant • M/S Finnmill • M/S Finnpartner • M/S Finnpulp • M/S Finnsea • M/S Finnsirius • M/S Finnsky • M/S Finnstar • M/S Finnsun • M/S Finntide • M/S Finntrader • M/S Finnwave • M/S Finnswan
Entiset alukset:  M/S Translubeca • M/S Agi • M/S Mago • M/S Princesa Marissa • M/S Claudia • M/S Mermaid II • M/S Fellow • M/S Sancak • M/S Palm Beach Princess • M/S Golden Princess • M/S Wasa Queen • GTS Finnjet • M/S Bravaden • M/S Eurocargo Africa • M/S MN Eider • M/S Merchant • M/S Seaterns • M/S Etel • M/S Borden • M/S Baltijsk • M/S Kaduna • M/S Envoy • M/S Tor Botnia • M/S Baltic Eager • M/S Polaris • M/S Tor Finlandia • M/S Antares • M/S Birka Transporter • M/S Finnhansa • M/S Global Carrier • M/S Global Freighter • M/S Runner • M/S Vasaland
Tilatut alukset:  M/S Finncanopus
Carlos Mendieta

| Carlos Mendieta |
| --- | --- |

Kuuban presidentti
 18. tammikuuta 1934 – 11. joulukuuta 1935  
Edeltäjä:  Manuel Márquez Sterling
Seuraaja:  José Barnet
Henkilötiedot
Syntynyt: 4. marraskuuta 1873 San Antonio de las Vueltas, Kuuba
Kuollut: 1960 (86–87-vuotias) Havanna, Kuuba
Puoliso:  Carmela Ledon
Tiedot
Puolue:  Kansallinen liitto
Carlos Mendieta y Montefur (4. marraskuuta 1873 – 1960) oli kuubalainen poliitikko ja kymmenes Kuuban presidentti.
Fulgencio Batistan johtaman vallankaappauksen seurauksena Gerardo Machado syöstiin vallasta, ja Mendieta asetettiin väliaikaiseksi Kuuban presidentiksi. Mendieta luopui virastaan levottomuuksien jatkuessa vuonna 1935.
Mendieta oli naimisissa Carmela Ledonin kanssa. He saivat yhden lapsen, Carmen Mendieta-Ledonin, joka meni naimisiin Calixto Garcia Velezin kanssa.
Braniff International Airways

| Braniff International Airways |
| --- | --- |

 IATA: BN  –  ICAO: BNF 
Kutsukoodi:  BRANIFF
Perustettu:  1928
Lakkautettu:  1982 (ensimmäinen konkurssi)
Solmukohdat:  Love Fieldin lentoasema Dallasin kansainvälinen lentoasema
Kanta-asiakasohjelma:  Braniff Travel Bonus Bonanza
Avainhenkilö(t):  Paul Revere Braniff
Braniff tunnettiin voimakkaan yksivärisiksi maalatuista koneistaan, kuten tämä suklaanruskea Boeing 747 vuodelta 1981.
Braniff International Airways (IATA: BN, ICAO: BNF, kutsukoodi: BRANIFF) oli vuonna 1928 perustettu yhdysvaltalainen lentoyhtiö. Se toimi konkurssiinsa 1982 asti, sitten pienimuotoisemmin nimellä Braniff, Inc. vuoteen 1989 ja vielä lyhyesti 1991–1992. Braniffin kotikenttiä olivat Love Field ja Dallasin kansainvälinen lentoasema Texasissa. Yhtiö lensi Pohjois- ja Etelä-Amerikan kohteisiin, 1970-luvun lopulla myös Aasiaan ja Eurooppaan.
Lentoyhtiön alku oli Paul R. Braniffin vuonna 1928 perustama Braniff Airways. Vuonna 1948 nimeksi tuli Braniff International Airways.
Vielä 1970-luvun lopulla Braniff oli monien yhdysvaltalaisten lentoyhtiöiden tavoin vakavarainen, mutta alkoi toimia tappiolla lentoliikenteen vapauttamisen 1979 jälkeen yrittäessään kasvattaa markkinaosuuttaan. Vuoden 1982 konkurssi jätti työttömiksi Braniffin 8 500 työntekijää. Braniffin konkurssi oli ensimmäinen isoa amerikkalaista lentoyhtiötä kohdannut sitten 1930-luvun. Yhtiö käytti tuolloin Chapter 11 -yrityssaneerausmenettelyä ja kykeni Hyatt-hotelliyhtiön rahoituksella jatkamaan toimintaansa pienimuotoisemmin 60 koneella ja 40 lentokohteella, kunnes ajautui uudelleen selvitystilaan vuonna 1989. Sitä ennen vuonna 1987 Braniffin ja Hyattin omistaja Jay Pritzker yritti liittää vaikeuksiin ajautuneen Pan Amin osaksi Braniffiä, ja kauppa oli lähellä toteutumista.
Kolmannen kerran lentotoimintaa harjoitettiin Braniff-nimellä lyhyesti vuosina 1991–1992, omistajana sijoittaja Jeffrey Chodorow.
Braniff oli yhteistyökumppanina Finnairin aloittaessa 1970-luvun taitteessa lennot New Yorkiin.
1970-luvun keskivaiheilla jotkin Braniffin koneet maalattiin taiteilija Alexander Calderin suunnittelemin kirkasvärisin kuvioin.
Aiheesta muualla

Kuvia tai muita tiedostoja aiheesta Braniff International Airways Wikimedia Commonsissa
Boom Boom Pow

| ”Boom Boom Pow” The Black Eyed Peas |
| --- | --- | --- |

Singlen tiedot
 Albumilta: The E.N.D.
 Julkaistu: 17. maaliskuuta 2009
 Tuottaja(t): will.i.am
 Tyylilaji: Elektro, dance, hip hop
 Kesto: 04.14 Albumiversio
 Levy-yhtiö: Interscope
Muut kannet
 Euroopan, Oseanian ja iTunesin kansi
Black Eyed Peasin muut singlet
| ”Bepot” 2006 | ”Boom Boom Pow” 2009 | ”I Gotta Feeling” 2009 |
Boom Boom Pow on Black Eyed Peasin albumin The E.N.D. ensimmäinen single. Suomessa single julkaistiin digitaalisesti promona 17. maaliskuuta 2009 ja myöhemmin virallisena singlenä maaliskuun 30. 2009
Musiikkivideo

Singlen musiikkivideo julkaistiin 18. huhtikuuta 2009.
Listasijoitukset

| Lista (2009) | Lista- sijoitus |
| --- | --- |
Australian ARIA Singles Chart: 1
Belgian Singles Chart (Flanders): 12
Belgian Singles Chart (Wallonia): 26
Canadian Hot 100: 1
Chilean Singles Chart: 26
Danish Singles Chart: 14
Dutch Top 40: 10
German Singles Chart: 4
Indian Top 20 Chart: 1
Irish Singles Chart: 4
Israeli Singles Chart: 3
Japan Hot 100 Singles: 28
New Zealand Singles Chart: 2
Norwegian Singles Chart: 16
Swedish Singles Chart: 20
Spanish Singles Chart: 22
Swiss Singles Chart: 18
Turkey Top 20 Chart: 1
UK Singles Chart: 1
U.S. Billboard Hot 100: 1
U.S. Billboard Hot Dance Club Play: 13
U.S. Billboard Hot R&B/Hip-Hop Songs: 71
U.S. Billboard Hot Rap Tracks: 3
U.S. Billboard Pop 100: 1
Marie-Alphonse Ratisbonne

| Marie-Alphonse Ratisbonne |
| --- | --- |
 1865
Henkilötiedot
Syntynyt: 1. toukokuuta 1814 Strasbourg, Ranska
Kuollut: 6. toukokuuta 1884 Ain Karim
Ammatti:  pappi
Marie-Alphonse Ratisbonne N.D.S. (1. toukokuuta 1814 Strasbourg, Ranska – 6. toukokuuta 1884 Ain Karim) oli juutalainen käännynnäinen, pappi, sääntökunnan Sisterhood of Our Lady of Sion perustajia sekä väliaikainen jesuiitta. Kerrotaan, että Neitsyt Maria ilmestyi hänelle 20. tammikuuta 1842 kirkossa Sant’ Andrea della Fratte Roomassa, minkä jälkeen hän kääntyi kristityksi. Kääntymyksensä jälkeen hän auttoi veljeään Thedor Ratisbonnea perustamaan sääntökunnan Sisterhood of Our Lady of Sion vuonna 1843, vihittiin papiksi 1847 ja liittyi jesuiittoihin. Nykyään heidän perustamansa sääntökunta toimii ainakin 22 maassa ja se on jaettu apostolisiin ja kontemplatiivisiin sisariin. Hän lähti jesuiitoista paavi Pius IX:n luvalla ja pystytti 1860 luostarin Convent of St. John Ain Karimiin ja teki siellä työtä juutalaisten ja muslimien käännyttämiseksi kuolemaansa asti. Mies eli seuraavien 6 paavien hallintokausien aikana: Pius VII (1800-1823), Leo XII (1823-1829), Pius VIII (1829-1830), Gregorius XVI (1831-1846), autuas Pius IX (1846-1878) ja Leo XIII (1878-1903).
Batwoman

| Batwoman |
| --- | --- |
Tyyli:  draama
Kestoaika:  43 min
Luoja(t):  Caroline Dries
Pääosissa:   Ruby Rose  Rachel Skarsten  Meagan Tandy  Nicole Kang  Camrus Johnson  Elizabeth Anweis  Dougray Scott  Javicia Leslie 
Alkuperämaa:   Yhdysvallat
Alkuperäiskieli:  englanti
Verkko:   The CW
Esitetty:  6. lokakuuta 2019 – 2. maaliskuuta 2022
Tuotantokausia:  3
Jaksoja:  51
Tuotanto
Tuotantoyhtiö(t):  Berlanti Productions DC Entertainment Warner Bros. Television
Aiheesta muualla
Virallinen sivusto
IMDb
Batwoman on televisioyhtiö The CW:n esittämä yhdysvaltalainen televisiosarja. Sarja perustuu DC Comicsin Lepakkonainen-sarjakuviin. Sarja lopetettiin kolmannen kauden jälkeen vuonna 2022.
Jaksot > Kausi 1 (2019–2020)

| Jakso | Nimi (USA) | Nimi (Suomi) |
| --- | --- | --- |
| 101 | Pilot |  |
| 102 | The Rabbit Hole |  |
| 103 | Down, Down, Down |  |
| 104 | Who Are You? |  |
| 105 | Mine Is a Long and a Sad Tale |  |
| 106 | I'll Be Judge, I'll Be Jury |  |
| 107 | Tell Me the Truth |  |
| 108 | A Mad Tea-Party |  |
| 109 | Crisis on Infinite Earths: Part Two |  |
| 110 | How Queer Everything Is Today! |  |
| 111 | An Un-Birthday Present |  |
| 112 | Take Your Choice |  |
| 113 | Drink Me |  |
| 114 | Grinning from Ear to Ear |  |
| 115 | Off with Her Head |  |
| 116 | Through the Looking-Glass |  |
| 117 | A Narrow Escape |  |
| 118 | If You Believe in Me, I'll Believe in You |  |
| 119 | A Secret Kept from All the Rest |  |
| 120 | O, Mouse! |  |
Jaksot > Kausi 2 (2021)

| Jakso | Nimi (USA) | Nimi (Suomi) |
| --- | --- | --- |
| 201 | Whatever Happened to Kate Kane?" |  |
| 202 | Prior Criminal History |  |
| 203 | Bat Girl Magic! |  |
| 204 | Fair Skin, Blue Eyes |  |
| 205 | Gore on Canvas |  |
| 206 | Do Not Resuscitate |  |
| 207 | It's Best You Stop Digging |  |
| 208 | Survived Much Worse |  |
| 209 | Rule #1 |  |
| 210 | Time Off for Good Behavior |  |
| 211 | Arrive Alive |  |
| 212 | Initiate Self-Destruct |  |
| 213 | I'll Give You a Clue |  |
| 214 | And Justice For All |  |
| 215 | Armed and Dangerous |  |
| 216 | Rebirth |  |
| 217 | Kane, Kate |  |
| 218 | Power |  |
Jaksot > Kausi 3 (2021–2022)

| Jakso | Nimi (USA) | Nimi (Suomi) |
| --- | --- | --- |
| 301 | Mad as a Hatter |  |
| 302 | Loose Tooth |  |
| 303 | Freeze |  |
| 304 | Antifreeze |  |
| 305 | A Lesson from Professor Pyg |  |
| 306 | How Does Your Garden Grow? |  |
| 307 | Pick Your Poison |  |
| 308 | Trust Destiny |  |
| 309 | Meet Your Maker |  |
| 310 | Toxic |  |
| 311 | Broken Toys |  |
| 312 | We're All Mad Here |  |
| 313 | We Having Fun Yet |  |
Näyttelijät

| 0 | 1 | 2 |
| --- | --- | --- |
|  Ruby Rose  | … |  Kate Kane / Batwoman (1. kausi)   |
|  Rachel Skarsten  | … |  Beth Kane / Alice   |
|  Meagan Tandy  | … |  Sophie Moore   |
|  Nicole Kang  | … |  Mary Hamilton   |
|  Camrus Johnson  | … |  Luke Fox   |
|  Elizabeth Anweis  | … |  Catherine Hamilton-Kane (1. kausi)   |
|  Dougray Scott  | … |  Jacob Kane   |
|  Javicia Leslie  | … |  Ryan Wilder / Batwoman (2. kauden jälkeen)   |
Aiheesta muualla

Viralliset kotisivut
sarjan sivusto (englanniksi)
Carlos Milcíades Villalba Aquino

Carlos Milcíades Villalba Aquino (22. elokuuta 1924 San Pedro de Ycuámandyjú – 8. tammikuuta 2016 Asunción) oli paraguaylainen roomalaiskatolinen piispa. Hänet vihittiin papiksi 28. marraskuuta 1948 ja nimitettiin San Juan Bautista de las Misionesin hiippakunnan johtoon 25. heinäkuuta 1978. Piispaksi vihkiminen seurasi 3. syyskuuta. Pääkonsekraattorina toimi Joseph Mees, jota avustivat Aníbal Maricevich Fleitas ja Jorge Adolfo Carlos Livieres Banks.
Villalba Aquino jäi eläkkeelle 22. heinäkuuta 1999.
M/S Finnkraft

| M/S Finnkraft |
| --- | --- |
 Finnkraft Yhdistyneen kuningaskunnan lipun alla Helsingissä kesäkuussa 2007.
Tyyppi:  Rahtilaiva
Lippuvaltio:  Suomi
IMO-numero:  9207883
MMSI-numero:  230006000
Tunnuskirjaimet:  OJNK
Aiemmat nimet:  2000– Finnkraft
Omistaja:  Finnlines
Aiemmat omistajat:  2000–2006: Nordic Forest Terminals 2006–2008: Parlines RoRo II KS 2008– Finnlines
Rakennustelakka:  Jinling Shipyard, Nanjing, Kiina
Rakennusnumero:  1043
Vesillelasku:  2. huhtikuuta 2000
Luovutettu:  30. marraskuuta 2000
Tekniset tiedot
Pituus:  162,2 m
Leveys:  20,6 m
Syväys:  6,6 m
Bruttovetoisuus (GT):  11 530
Koneisto:  1 × MAN-B&W 12V48/60 diesel
Koneteho:  12 600 kW
Nopeus:  37,04 km/h
Nopeus:  20 kn
Hyttejä:  12
Lastikapasiteetti:  1 949 m
Lähteet:  
M/S Finnkraft (IMO 9207883) on suomalaisen Finnlines-rahtivarustamon omistama ja operoima ro-ro-rahtialus. Alus on rakennettu vuonna 2000 Jinlingin telakalla Nanjingissa, Kiinassa. Kuollutta painoa Finnkraftilla on 8 050 tonnia ja sen jääluokitus on 1A Super. Alus on rekisteröity Suomen lipun alle ja sen kotisatama on Helsinki.
Finnkraftin sisaraluksia ovat M/S Finnhawk, M/S Finnmaster ja M/S Finnreel.
Käyttöhistoria

2. huhtikuuta 2000 alus laskettiin vesille. 30. marraskuuta 2000 alus luovutettiin Nordic Forest Terminals Ltd:n omistukseen, joka rekisteröi sen Yhdistyneen kuningaskunnan lipun alle. Kotisatamaksi tuli Lontoo. Tämän jälkeen laiva aikatahdattiin Finnlines Cargon liikenteeseen.
Käyttöhistoria > Karille

27. toukokuuta 2005 alus ajoi karille Kopphällin lähellä, Korppoon ja Nauvon välisessä salmessa, ollessaan matkalla Turusta Saksaan. Karille ajon syynä oli tekninen vika. Onnettomuushetkellä aluksessa oli luotsin lisäksi viidentoista hengen miehistö. Miehistö ei ollut vaarassa. Lastina aluksessa oli muun muassa koneiden osia, keramiikkaa, lasia ja saha- ja puutavaraa sisältäviä perävaunuja.
28. toukokuuta 2005, noin kello 00.15 alus saatiin irti karilta oman koneiston voimin. Irrotuksen jälkeen Finnkraft ankkuroitiin lähelle onnettomuuspaikkaa. Sukeltajan tutkittua aluksen yön aikana, antoi merenkulkulaitoksen tarkastaja vaurioiden ollessa pieniä, jatkaa matkaa kohti Saksaa.
9. tammikuuta 2006 norjalainen Parlines RoRo II KS osti Finnkraftin. Lippuvaltiona säilyi edelleen Yhdistynyt kuningaskunta. Vuoden 2008 alkupuolella alus siirtyi suomalaisen Finnlinesin omistukseen. 29. toukokuuta alus rekisteröitiin Suomen lipun alle ja  kotisatamaksi tuli Helsinki.
Aiheesta muualla

Kuvia tai muita tiedostoja aiheesta M/S Finnkraft Wikimedia Commonsissa
Fakta om Fartyg – M/S Finnkraft (ruotsiksi)
Finnkraftista Finnlinesin sivuilla[vanhentunut linkki]
The ferry site – M/F Finnkraft (englanniksi)
Kuvia Finnkraftista (Arkistoitu – Internet Archive)
Finnlines
| --- | --- |
Nykyiset alukset:  M/S Europalink • M/S Finnbreeze • M/S Finnclipper • M/S Finneco I • M/S Finneco II • M/S Finneco III • M/S Finnfellow • M/S Finnhawk • M/S Finnkraft • M/S Finnlady • M/S Finnmaid • M/S Finnmaster • M/S Finnmerchant • M/S Finnmill • M/S Finnpartner • M/S Finnpulp • M/S Finnsea • M/S Finnsirius • M/S Finnsky • M/S Finnstar • M/S Finnsun • M/S Finntide • M/S Finntrader • M/S Finnwave • M/S Finnswan
Entiset alukset:  M/S Translubeca • M/S Agi • M/S Mago • M/S Princesa Marissa • M/S Claudia • M/S Mermaid II • M/S Fellow • M/S Sancak • M/S Palm Beach Princess • M/S Golden Princess • M/S Wasa Queen • GTS Finnjet • M/S Bravaden • M/S Eurocargo Africa • M/S MN Eider • M/S Merchant • M/S Seaterns • M/S Etel • M/S Borden • M/S Baltijsk • M/S Kaduna • M/S Envoy • M/S Tor Botnia • M/S Baltic Eager • M/S Polaris • M/S Tor Finlandia • M/S Antares • M/S Birka Transporter • M/S Finnhansa • M/S Global Carrier • M/S Global Freighter • M/S Runner • M/S Vasaland
Tilatut alukset:  M/S Finncanopus
Finnkraft Suomen lipun alla Helsingissä kesäkuussa 2008.
Maricica Puică

| Mitalit | Mitalit | Mitalit |  |
| --- | --- | --- | --- |
|  Maricica Puică |  Maricica Puică |  Maricica Puică |  |
Maa:   Romania
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | 3 000 m |  |
|  Pronssia | Los Angeles 1984 | 1 500 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Rooma 1987 | 3 000 m |  |
| Universiadit  | Universiadit  | Universiadit  |  |
|  Pronssia | Sofia 1977 | 1 500 m |  |
Maricica Puică (s. 29. heinäkuuta 1950 Iași) on romanialainen keskimatkojen juoksija.
Puică alkoi menestyä juoksussa vasta suhteellisen varttuneena. Vuonna 1979 hän teki maailmanennätyksen 2 000 metrin juoksussa Bukarestissa ajalla 5.33,5. Vuonna 1982 hän teki mailin juoksun maailmanennätyksen Rietissä ajalla 4.17,44. Samana vuonna hän saavutti hopeaa Ateenan EM-kilpailujen 3 000 metrin juoksussa. Los Angelesin kesäolympialaisissa 1984 Puică sijoittui 1 500 metrin juoksussa pronssille ja voitti kultaa 3 000 metrin juoksussa, jossa Mary Decker ja Zola Budd törmäsivät. Vuonna 1986 Puică teki uransa viimeisen maailmanennätyksen parantaen 2 000 metrin tulosta Lontoossa lukemiin 5.28,69. Samana vuonna Stuttgartin EM-kilpailuissa hän saavutti hopeaa 3 000 metrin kilpailussa. Vuonna 1987 hän sai sisäratojen MM-kilpailuissa Indianapolisissa 3 000 metrillä pronssia ja Rooman ulkoratojen MM-kilpailuissa hopeaa.
Puică kilpaili myös maastojuoksussa, jossa hän voitti maailmanmestaruuden 1982 ja 1984. Vuonna 1989 Puică esiintyi televisiossa kannattaen Nicolae Ceaușescun hallinnon vastaisia mielenosoituksia.
Branice

| Branicen kunta (Gmina Branice) |
| --- | --- |
 Voivodikunnan tie 419 Niekazanicen kylässä
 vaakuna
   Kunnan sijainti Głubczycen piirikunnassa
 Branicen kunta
 Koordinaatit: 50°03′N, 17°48′E 
Valtio:  Puola
Voivodikunta:  Opole
Piirikunta:  Głubczyce
 – Kunnanjohtaja:  Sebastian Baca
Pinta-ala:  
 – Kokonaispinta-ala:  122 km²
Väkiluku (2020):  6 363
 – Väestötiheys:  52 as./km²
Suuntanumero(t):  (+48) 77
Rekisterikilpi:  OGL
 
 Verkkosivut 
Infobox OKVirheellinen NIMI-arvo: 
Branice on maalaiskunta Głubczycen piirikunnassa Puolassa. Sen väkiluku oli vuoden 2020 lopussa 6 363. Kunnan hallintokeskus on Branicen kylä.
Kunnan kartta
Branicen kunnan 21 kylää ovat Bliszczyce, Branice, Michałkowice, Lewice, Włodzienin, Jędrychowice, Dzbańce, Posucice, Wódka, Niekazanice, Boboluszki, Wysoka, Jakubowice, Gródczany, Jabłonka, Turków, Uciechowice, Wiechowice, Dzierżkowice, Dzbańce-Osiedle sekä Włodzienin-Kolonia. Sen pinta-ala on noin 122 neliökilometriä. Tärkein kunnan aluetta halkova liikenneyhteys on voivodikunnan tie 419. Branice rajautuu Puolan kuntien Głubczycen ja Kietrzin lisäksi Tšekin tasavaltaan ja siellä Krnovin, Úvalnon, Brumovicen, Holašovicen ja Opavan kuntiin.
Branicen kunnan alue sijaitsee fyysis-maantieteellisesti Głubczycen ylätasangolla. Kunnan pinta-alasta 92,1 prosenttia on maatalousmaata ja 1,5 prosenttia metsää. Opawa-joen kulku määrittää pitkälti rajan kunnan ja Tšekin tasavallan välillä, toinen kunnan alueella virtaava joki on Troja.
Branicen kunnan väestö on pienentynyt viimeisten vuosikymmenten aikana huomattavasti; vielä vuonna 1995 väkiluku oli 8 621. Vuoden 2020 joulukuussa 50,9 prosenttia kunnan asukkaista oli naisia ja 49,1 prosenttia miehiä. Alle 18-vuotiaat muodostivat kunnan väestöstä 14,1 prosenttia, työikäiset 60,3 prosenttia ja eläkeikäiset 25,6 prosenttia. Väestön keski-ikä oli 44,9 vuotta. Vuonna 2020 kunnan työttömyysaste oli 8,6 prosenttia.
Aiheesta muualla

Kuvia tai muita tiedostoja aiheesta Branicen kunta Wikimedia Commonsissa
Gmina Wiejska Branice (pdf)  2020. Opolen tilastokeskus. (puolaksi)
Berkeleyn mafia

Berkeleyn mafia (engl. The Berkeley Mafia) viittaa ryhmään indonesialaisia taloustieteilijöitä, jotka tekivät 1960-luvulla työtä Indonesian huonon taloudellisen tilanteen parantamiseksi. Termi on ollut käytössä ainakin Yhdysvalloissa, ja se saa nimensä siitä, että monella ryhmän jäsenistä oli tohtorintutkinto Berkeleyn yliopistosta. Ryhmän on sanottu nostaneen Indonesian pois huonosta taloudellisesta tilanteesta ja nälänhädän partaalta. Heidät nimitettiin virkoihinsa 'New Order' -hallinnon varhaisessa vaiheessa. Ryhmän tekemää työtä seurasi lähes kolmen vuosikymmenen talouskasvu, ja se aloitti pitkän Yhdysvaltain ja Indonesian välisen strategisen yhteistyön, joka oli tärkeä kylmän sodan aikana.